Schaan, 14. marec 2019

Sporočilo za medije: projekt *Youth Alpine Interrail* 2019

Projekt *Youth Alpine Interrail* vstopa v naslednjo fazo

**V okviru projekta *Youth Alpine Interrail* se bo tudi letos kmalu začela alpska potovalna mrzlica – mladi, ki želijo cenovno ugodno potovati z vlakom, odkrivati alpski svet in razpravljati o izzivih trajnostnega razvoja, bodo imeli možnost prijave do 7. aprila 2019.**

Mladi, stari od 16 do 27 let, se lahko do 7. aprila 2019 prijavijo za nakup alpske vozovnice *Youth Alpine Interrail* po znižani ceni od 50 evrov naprej, s katero bodo lahko z okolju prijaznimi sredstvi javnega prevoza obiskali in doživeli osem alpskih držav. Potovanje po Alpah se bo letos začelo 7. junija v Feldkirchu v Avstriji z otvoritvenim dogodkom, ki bo namenjen medsebojnemu spoznavanju in kovanju skupnih potovalnih načrtov. Teden dni brez plastike, preštevanje čebel, razpravljanje s sopotniki o negativnih vplivih podnebnih sprememb – izmenjava mnenj na družbenih omrežjih o teh in številnih drugih izzivih trajnostnega razvoja ter fotografski natečaj kot tudi natečaj za najboljše kratke zgodbe bodo zagotovo poskrbeli, da potovanje ne bo dolgočasno, hkrati pa krepili zavest o našem okolju.

**Spremenimo pogled na potovanja**

Potovati pomeni več kot le to, da nas letalo odloži na drugem koncu sveta. Seveda pri tem ne gre la za potovanje, pomembno je tudi zaznavanje spreminjajoče se pokrajine in razvijanje odnosa do dežele in ljudi, ki tam živijo. Poleg tega je letalski promet tisti, ki povzroča ogromne količine izpustov CO2 in škoduje podnebju. Za varstvo podnebja pa se zavzeto zavzema vedno več mladih, ki zahtevajo korenite spremembe dosedanje miselnosti. Udeleženka lanskoletnega potovanja po Alpah, 26-letna Lea Wollensack, se je v sklopu projekta *Youth Alpine Interrail* osredotočila na bistvo problema: «Morda je rešitev za svetovne okoljske probleme in naše osebne izzive preprosta: upočasnimo svoj ritem življenja, potujmo z vlakom, pojdimo v naravo.»

Projekt Youth Alpine Interrail izvajata Mladinski svet CIPRA in CIPRA International. Projekt je podrt s strani držav podpisnic Alpske konvencije, finančno pa ga podpirajo Švicarski zvezni urad za prostorsko načrtovanje (ARE), fundacija RHW, Avstrijsko zvezno ministrstvo za trajnost in turizem, Lihtenštajnski urad za okolje ter Nemško zvezno ministrstvo za okolje, varstvo narave in jedrsko varnost. Več informacij o projektu in sami prijavi na [www.yoalin.org](http://www.yoalin.org) .

Kontaktni naslov: [info@yoalin.org](mailto:info@yoalin.org)

To sporočilo za medije in fotografije v kakovosti, primerni za tisk, si lahko prenesete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije)

Kontaktna oseba:

Maya Mathias, vodja projekta komunikacije, CIPRA International, tel.: +423 237 53 03, [maya.mathias@cipra.org](mailto:maya.mathias@cipra.org)

**Youth Alpine Interrail**

Odkrij alpski svet s trajnostnimi prevoznimi sredstvi, zavestno zaznaj pokrajino in vzspostavi pristen odnos do pokrajine in tamkajšnjih prebivalcev: 100 mladim v starosti od 16 do 27 let projekt *Youth Alpine Interrail* omogoča nakup alpske vozovnice po znižani ceni 50 evrov z veljavnostjo sedmih potovalnih dni v enomesečnem obdobju. Projekt Youth Alpine Interrail izvajata Mladinski svet CIPRE in CIPRA International. Projekt je podrt s strani držav podpisnic Alpske konvencije, finančno pa ga podpirajo Švicarski zvezni urad za prostorsko načrtovanje (ARE), fundacija RHW, Avstrijsko zvezno ministrstvo za trajnost in turizem, Lihtenštajnski urad za okolje ter Nemško zvezno ministrstvo za okolje, varstvo narave in jedrsko varnost. Prijava za nakup vozovnice po znižani ceni do 7. aprila 2019 na [www.yoalin.org](http://www.yoalin.org/).

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v sedmih alpskih državah. Zastopa več kot sto društev in organizacij. CIPRA se zavzema za trajnostni razvoj na območju Alp, ohranjanje naravne in kulturne dediščine ter regionalno raznovrstnost in reševanje skupnih problemov v alpskem prostoru.

[www.cipra.org](http://www.cipra.org/)